Gati gjysma e amerikanëve thonë se ndaj ish Presidentit Trump duhen ngritur akuza 
Sondazhi u realizua nga Qendra Kërkimore për Çështjet Publike të agjencisë së lajmeve Associated Press 
Një sondazh i ri tregon se rreth gjysma e amerikanëve thonë se ish-Presidenti Donald Trump duhet të akuzohet për rolin e tij në sulmin e 6 janarit ndaj Kapitolit të Shteteve të Bashkuara. Ndërkohë, anëtarja republikane e komisionit të Dhomës së Përfaqësuesve, që po heton ngjarjet e 6 janarit, Liz Cheney e quajti Donald Trumpin të rrezikshëm dhe të paarsyeshëm, ndërsa akuzoi udhëheqësit e tjerë republikanë se po e mbështesin atë. Sipas sondazhit të realizuar nga Qendra Kërkimore për Çështjet Publike e agjencisë së lajmeve Associated Press (AP-NORC), 48 për qind e amerikanëve besojnë se zoti Trump duhet të mbahet përgjegjës për atë që ndodhi gjatë sulmit të dhunshëm e vdekjeprurës në Kapitol. thotë Hannah Fingerhut nga agjencia Associated Press. Sipas anketës Nga ana tjetër, vetëm 10 për qind e republikanëve mendojnë se Trumpi duhet të akuzohet për një krim, por 41 për qind e republikanëve mendojnë se ai është pjesërisht përgjegjës për ngjarjet e asaj dite. Anketimet u kryen pas pesë seancave të para publike nga komisioni i Dhomës së Përfaqësuesve që po heton ngjarjet e 6 janarit dhe para dëshmisë dramatike në seancën e së martës, të ish-ndihmëses së Shtëpisë së Bardhë, Cassidy Hutchinson. thotë zonja Fingerhut. Dëshmia e së martës e zonjës Hutchinson duket se është prova kryesore e komisionit për ta lidhur ish presidentin me një krim federal. Zonja Hutchinson i tha komisionit hetimor se ish-Presidenti Donald Trump ishte informuar se mes përkrahësve të tij në tubim kishte njerëz të armatosur. Zoti Trump e nxiti turmën të shkonte drejt Kapitolit dhe donte të shkonte edhe vetë me ta, por nuk u lejua nga agjentët e Shërbimit Sekret. Ndërkohë, ligjvënësja Liz Cheney, një nga dy republikanët në komisionin e Dhomës së Përfaqësuesve, që po heton sulmin ndaj Kapitolit, tha se ish Presidenti Donald Trump është një kërcënim i brendshëm, me të cilin Shtetet e Bashkuara nuk janë përballur kurrë në të kalurën. Gjatë një fjalimi të martën në bibliotekën presidenciale Ronald Regan në Kaliforni, ajo shpjegoi arsyet pse e sheh ish presidentin Trump kaq të rrezikshëm. tha zonja Cheney. Zoti Trump e ka kritikuar ashpër komisionin hetimor, të përbërë nga shtatë demokratë dhe dy republikanë, duke thënë se ai është i njëanshëm. Ish presidenti e ka kritikuar hetimin si të padrejtë dhe shumica e republikanëve të Kongresit thonë se i shohin rezultatet e hetimit të komisionit, si të paligjshme.